Σύλλογος Εκπαιδευτικών Π.Ε. «Ηρώ Κωνσταντοπούλου»
ΑΝΩ ΛΙΟΣΙΩΝ – ΖΕΦΥΡΙΟΥ – ΦΥΛΗΣ
SITE     www.p-e-filis.gr                                                                           

Άνω Λιόσια 03.11.2026
email:   syllogosfilis@gmail.com
Προς:   Τα μέλη του Συλλόγου, ΔΟΕ, Συλλόγους Εκπ/κών  Π.Ε.

Ψήφισμα στήριξης στις συναδέλφισσες του 3ου Δ.Σ. Ραφήνας
Καμία δίωξη, καμία ποινικοποίηση του παιδαγωγικού καθήκοντος!
Εκφράζουμε την αμέριστη στήριξή του στις συναδέλφισσες  από το 3ο Δημοτικό Σχολείο Ραφήνας που καλούνται σε απολογία στο Πειθαρχικό Συμβούλιο. Παραπέμπονται με ανυπόστατες κατηγορίες επειδή έπραξαν το αυτονόητο  καθήκον τους: υπερασπίστηκαν το δικαίωμα των μαθητών/τριών τους στη μόρφωση και διαμαρτυρήθηκαν  ενάντια στις αντιεκπαιδευτικές συγχωνεύσεις τμημάτων και το στοίβαγμα των παιδιών στις τάξεις.

Απέναντι στον αυταρχισμό, τη βιομηχανία διώξεων και το νέο πειθαρχικό πλαίσιο που επιχειρεί να επιβάλει το Υπουργείο, δεν τρομοκρατούμαστε, δεν υποχωρούμε! Δεν πρόκειται να  αφήσουμε καμία συναδέλφισσα και κανέναν συνάδελφο μόνη/ο της/του απέναντι στην τρομοκρατία!

Η αλληλεγγύη είναι το όπλο μας!

Απαιτούμε να ανακληθούν όλες οι διώξεις εδώ και τώρα!

